Sanne Troelsgaard

Sanne Troelsgaard Nielsen (s. 15. elokuuta 1988) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 166 maaottelua ja tehnyt 55 maalia. Hän pelasi EM-kilpailuissa 2009 yhden ottelun ja EM-kilpailuissa 2017 Tanskan saavuttaessa hopeaa kuusi ottelua. Ensimmäisen maaottelunsa hän pelasi maaliskuussa 2008 Algarve Cupissa Suomea vastaan.

Troelsgaard on edustanut seuratasolla Haderslev FK:ta vuoteen 2004, SønderjyskE:a vuosina 2005–2009, Brøndby IF:ää vuosina 2009–2011, IK Skovbakkenia vuosina 2011–2012, Brøndby IF:ää jälleen vuosina 2012–2014, KoldingQ:ta vuosina 2014–2017, ruotsalaista FC Rosengårdia helmikuusta 2017 vuoden 2021 loppuun ja englantilaista Readingia vuoden 2022 alusta.

Troelsgaard valittiin Tanskan parhaaksi naispelaajaksi vuonna 2011.

Lähteet 

Tanskalaiset jalkapalloilijat
Vuonna 1988 syntyneet
Elävät henkilöt